FI
27.12.2022
Euroopan unionin virallinen lehti
C 493/55 Tiistai 7. kesäkuuta 2022
38. kehottaa toteuttamaan kiireellisesti toimenpiteitä, joilla rajoitetaan saarten väestökatoa sekä aivo- ja osaamisvuotoa ja parannetaan asukkaiden elämänlaatua parantamalla esimerkiksi haavoittuvassa asemassa olevien ryhmien esteettömyyttä, tuetaan paikallisia yrityksiä, suojellaan työpaikkoja sekä puututaan väestön ikääntymiseen; kehottaa myös edistämään saarten asukkaiden koulutuksen, osaamisen, täydennyskoulutuksen sekä innovatiivisen ja kestävän yrittäjyyden kehittämiseen ja työllistymiseen keskittyvien laitosten kehittämistä etenkin naisille ja nuorille, joiden työllisyysaste on miehiä alhaisempi miltei kaikilla EU:n saarilla; 39. korostaa tarvetta laajentaa neuvoston 7. joulukuuta 2021 saavuttamaa yhteisymmärrystä koskemaan soveltuvin osin kaikkien EU:n saarialueiden arvonlisäverokantoja koskevien EU-sääntöjen päivittämistä; 40. muistuttaa, että covid-19-kriisi on tuonut esiin terveydenhuollon heikkoudet monilla Euroopan saarilla; korostaa siksi, että on tärkeää kehittää ja parantaa terveydenhuollon infrastruktuuria ja hoidon saatavuutta sekä tukea terveydenhuollon ammattilaisten sijoittautumista erityisesti syrjäisimmillä saarialueilla; 41. korostaa, että paikallistasolla on edistettävä tiivistä yhteistyötä, liikkuvuutta ja tietämyksen vaihtoa muun muassa koulutus- ja tutkimuslaitosten sekä teknologisten innovaatioinstituuttien, yritysten ja yksittäisten kansalaisten välillä; kehottaa komissiota siksi varmistamaan, että Euroopan saarten asukkaat, erityisesti kaikkein kauimpana mantereesta sijaitsevien saarten asukkaat, voivat osallistua täysimääräisesti ja tasa-arvoisesti eurooppalaisiin liikkuvuusohjelmiin, kuten Erasmus+, Euroopan solidaarisuusjoukot, DiscoverEU tai tuleva ALMA-ohjelma; 42. muistuttaa nuorisotakuun kaltaisten EU:n ohjelmien merkityksestä; kehottaa jäsenvaltioita panemaan tämän ohjelman nopeasti täytäntöön tiiviissä yhteistyössä ESF+:n kaltaisten EU:n rahastojen kanssa, jotta voidaan puuttua ilman työ- tai opiskelupaikkaa olevien nuorten tilanteeseen ja kiinnittää erityistä huomiota niihin, jotka asuvat maaseudulla ja alueilla, joilla on luonnonoloista tai väestörakenteesta johtuvia rajoitteita työmarkkinoilla, jotta varmistetaan, että kaikille alle 30-vuotiaille nuorille tarjotaan laadukas työ-, jatkokoulutus- tai ammattikoulutustarjous, annetaan mahdollisuus kehittää taitoja, joita tarvitaan työllistymiseen monilla eri aloilla, tai tarjotaan oppisopimus- tai harjoittelupaikkaa neljän kuukauden sisällä työttömäksi jäämisestä tai virallisen koulutuksen lopettamisesta; 43. suhtautuu myönteisesti pyrkimyksiin tehdä nuorisotakuusta osallistavampi ja välttää kaikenlainen syrjintä, mukaan lukien nuoret, jotka asuvat syrjäisillä alueilla, maaseudulla tai epäsuotuisilla kaupunkialueilla tai merentakaisilla alueilla ja saarialueilla;
Kulttuuri 44. katsoo, että saarten kulttuuri ja niiden kulttuurialan kehittäminen on olennaisen tärkeää; katsoo, että saarten kulttuuri- ja kieli-identiteettejä on suojeltava ja edistettävä myös koulutuksen puitteissa, sillä ne lisäävät saarten ja koko EU:n arvostamista kaikilla tasoilla; 45.
kehottaa komissiota tekemään vuodesta 2024 saaria koskevan eurooppalaisen teemavuoden.
Maatalous ja kalastus 46. kehottaa komissiota arvioimaan, onko tarpeen antaa asetus maatalousalan erityistoimenpiteistä kaikilla NUTS 2- ja NUTS 3 -tason saarilla elintarvikeomavaraisuuden saavuttamiseksi ja niiden tuotteiden kilpailukyvyn lisäämiseksi, sanotun kuitenkaan rajoittamatta olemassa olevien välineiden, kuten syrjäisestä sijainnista ja saaristoasemasta johtuvia erityisiä valinnaisia toimenpiteitä koskeva ohjelman (POSEI) ja Egeanmeren pienten saarten hyväksi toteutettavista maatalousalan erityistoimenpiteistä annetun asetuksen (10) soveltamista; 47. kehottaa toteuttamaan toimia, joilla pyritään kuromaan umpeen saarialueita hyvin usein sitkeästi vaivaavia sisämaan ja rannikkoalueiden välisiä taloudellisia eroja;
(10)
Euroopan parlamentin ja neuvoston asetus (EU) N:o 229/2013, annettu 13. maaliskuuta 2013, Egeanmeren pienten saarten hyväksi toteutettavista maatalousalan erityistoimenpiteistä (EUVL L 78, 20.3.2013, s. 41).